Tisztelt Polgármester Úr,

Kedves Erika!

Tekintettel arra, hogy túl vagyunk a Bátaszék Város Középtávú Közösségi Stratégiája 2015-2020. című dokumentum társadalmi vitája lezárult. Erika Google Drive-ra mellékeltem az indokolt kiegészítéseket az eredeti szövegezéshez.

A társadalmi vita keretében két észrevétel érkezett:

Egyiket a Bátaszéki Pedagógus Kórus fogalmazta meg, a másikat a MORZSU Egyesület. Előbbi expressis verbis nem tartalmazott javaslatot, utóbbi igen, viszont az abban foglaltak megjelennek a stratégiai dokumentum által javasolt célok között, alapvetően nem képviselő-testületi, hanem lakossági felelősségi körben.

A két írásbeli javaslat mellett formális javaslat csak a szakbizottság 2015. szeptemberi ülésén, a stratégiai anyag előterjesztésének első fordulós tárgyalásakor fogalmazódott meg. E javaslatok a tervezett kulturális beruházás körül kristályosodtak ki. Ezt úgy lehetne összefoglalni, hogy jelentősen csökkent a reális megvalósíthatósága az új kulturális infrastruktúra beruházásnak a szóban forgó 2015-2020 közötti időszakban, ezért az akut problémák megoldásának kezelésére további lehetőségeket kellett megvizsgálni.

A kiegészítéseket pirossal jelöltem. Word formátumban küldöm, hogy a változtatások megismerése után azokat egyszerűen átszínezhessétek a szövegben - már amivel egyetértetek. A 3. számú mellékletet Erika kérésére cseréltem.

Kiegészítések illetve módosítások (pirossal jelölve) találhatók a helyzetelemzés szöveges részében az 54-59 oldalakon, továbbá a stratégia koherenciája érdekében a SWOT-analízisben (70-71. oldalon a gyengeség-lehetőség stratégiák között) a célpiramis speciális céljai között (74. oldal), az intézkedések, akcióterületek táblázatában (76. oldalon) és a szervezeti garanciáknál (82. oldalon).

Remélem, hogy ezek a kiegészítések növelik az önkormányzat mozgásterét a meglévő problémák - legalább részleges - megoldására. Az így megfogalmazott módosítás szakmailag vállalható.

Üdvözlettel: dr. Brachinger Tamás